stanford-oval/wikipedia huggingface dataset:
קלטת שמונה רצועות

החלק הפנימי של קלטת שמונה הרצועות. הרולר הגמיש השחור מגומי נמצא בצד ימין למעלה.
קלטת שמונה רצועות הוא פורמט הקלטה שהיה פופולרי בין אמצע שנות ה-60 ועד תחילת שנות ה-80 של המאה ה-20.
הפורמט היה פורמט ההקלטה הפופולרי ביותר בארצות הברית, הממלכה המאוחדת, קנדה, ניו זילנד, אוסטרליה, מקסיקו, ספרד, צרפת, גרמניה, איטליה, שוודיה ויפן.
קלטת שמונה הרצועות נוצרה ב-1964 על ידי קונסורציום בראשותו של היזם האמריקאי, ביל ליר (אנ').‏
היסטוריה > פיתוח הפורמט והצגתו לשוק

ב-1953, הממציא האמריקאי, ג'ורג' איש (אנ'), המציא את פורמט ההקלטה Fidelip ac (אנ'), פורמט שממנה פותח קלטת שמונה הרצועות.‏
קלטת שמונה הרצועות תוכננה על ידי ריצ'רד קראוס ב-1963. תכנון זה הפחית את המורכבות המכנית של Fidelipac:
בקלטת שמונה הרצועות, נוספו נאופרן (אנ') מגומי ורולר גמיש (גר') מניילון בתוך המחסנית עצמה, ולא כחלק מנגן ההקלטות של הפורמט.
חלק מהחלקים הפנימיים של Fidelipac הוסרו בקלטת שמונה הרצועות, כגון מנגנון מתיחת הסרט ומנעול שמנע החלקה של הסרט.
עיצוב מחדש של הפורמט.
הוספה פי שניים של רצועות.
הכפלת זמן הקלטה ל-80 דקות.
היסטוריה > הצלחה מסחרית

קלטת שמונה רצועות, וכן קלטת ארבעת הרצועות, צמחו ונהיו פופולריים בזכות תעשיית הרכב המשגשגת. בספטמבר 1965, יצרנית כלי הרכב האמריקאית, פורד, הציגה נגני טייפ עם שמונה רצועות, שהותקנו במפעל, והותנקו על ידי סוחר כאופציה בשלושה מדגמי 1966 שלה (פורד מוסטנג הספורטיבית, פורד ת'אנדרבירד המפוארת ולינקולן (אנ') היוקרתי). כמו כן, RCA רקורדס הציכה 175 קלטות שמונה רצועות של אמנים הרשומים תחתה. עד לפרסום דגמי 1967 של פורד, פורד הציעה ללקוחותיה אפשרות לשדרג את נגן ההקלטות שלהם. רוב קלטות שמונה הרצועות הותקנו בנפרד מהרדיו, אם כי יש כאלו שהותקנו בשילוב עם רדיו AM, וכן מקלטי AM/FM‏.
הפורמט זכה לפופולריות מתמדת בשל הנוחות והניידות שלו. נגני בית של הפורמט הוצגו לראשונה ב-1966. בסוף שנות ה-60, פורמט זה היה הגדול ביותר בשוק האלקטרוניקה הצרכנית בעיקר בשל הביקוש למערכות שמונה רצועות למכוניות. נגנים ניידים מסוג "Boombox" היו פופולריים גם כן, אך נגנים בעלי שמונה רצועות לא הצליחו לצבור פופולריות רחבה, ומעט מדי יצרנים הציעו אותם. עם זמינותן של מערכות מחסנית ביתיות, קלטות שמונה הרצועות החליפו את תקליטי הוויניל. גם בסוף שנות ה-60, מהדורות מוקלטות מראש בפורמט של שמונה רצועות הופיעו לכל היותר חודש אחרי יציאת מהדורות של תקליטי הוויניל. מאחר שהציע את ספריית המוזיקה הגדולה ביותר באותה תקופה, פורמט שמונה הרצועות נהיה ללא ספק לפופולרי ביותר בקרב הצרכנים.
מכונת הקריוקי הראשונה, שהשתמשה בפורמט שמונה הרצועות, יוצרה על ידי דייסקה אינואה (אנ') ב-1971.‏
היסטוריה > שימושים אחרים בפורמט

מערכת הבידור OMNI (אנ') של מילטון בראדלי (אנ') היה משחק חידון אלקטרוני שיצא לראשונה ב-1980, בדומה למלך הטריוויה (אנ') ו-You Don't Know Jack (אנ'), שהשתמש בפורמט של קלטת שמונה הרצועות להשמעת אודיו אנלוגי לשאלות, הוראות ותשובות, וכמו כן אותות דיגיטליים במחסן הנתונים על גבי סרט מגנטי ברצועות שנותרו כדי לטעון את התשובה הנכונה לספירת הניקוד. ב-1978, התאגיד מיגו (אנ') השיק את הצעצוע החינוכי והרובוטי, 2-XL (אנ'), שהשתמש בפורמט הקלטה זה כדי לקבוע תשובות נכונות. ב-1977, החברה הסקוטית, GR International, הוציאה את מכונת התופים, Bandmaster Powerhouse. מכונת תופים זו השמיעה קלטות שמונה רצועות מותאמות אישית המכילות לולאות מקצבי תופים וכלי הקשה שהוקלטו בכלים אמיתיים.
היסטוריה > ירידה בשימוש בפורמט

שנת השיא של מכירות קלטות שמונה רצועות בארצות הברית היה ב-1978. משנה זו ואילך, הייתה ירידה דרסטית במכירות של קלטות שמונה רצועות. בסוף שנות ה-70, קלטות שמונה רצועות הופיעו פחות בבתים ובכלי רכב.
בארצות הברית, קלטות שמונה רצועות הוצאו מחנויות קמעונאיות בסוף 1982 ותחילת 1983. עם זאת, עדיין היה ניתן להשיג חלק מקלטות שמונה הרצועות דרך קולומביה האוס (אנ') ו-RCA עד סוף 1988. כמו כן, RadioShack (אנ') המשיכה למכור, עד ל-1990, קלטות שמונה רצועות ריקות ונגנים לשימוש הקלטה ביתית.
קתרין הולברד

| --- | --- |

 לידה:  23 בינואר 1948 (בת 76) קיימברידג', ארצות הברית 
 מדינה:  ארצות הברית 
 השכלה:  בנינגטון קולג'  בית הספר על שם פרנסיס פארקר 
 
קתרין הולברד (באנגלית: Katharine Holabird; נולדה ב-23 בינואר 1948) היא סופרת אמריקאית.
ביוגרפיה

הולברד נולדה בקיימברידג' שבמסצ'וסטס כאחת מארבע בנות, משפחתה העבירה הרבה את חופשות הקיץ במישיגן, היא קיבלה תואר בספרות מבנינגטון קולג' בורמונט ולאחר סיום הלימודים עבדה באותו מוסד כעורכת ספרותית.
היא עבדה כעיתונאית באיטליה ושם גם פגשה את בעלה, ב-1974 נישאה והם עברו ביחד ללונדון, שם המשיכה לעסוק בכתיבה ועבדה בגן ילדים.
ב-1983 יצא לאור ספרה הראשון – אנג'לינה בלרינה. דמותה של אנג'לינה מבוססת על חיבתה של בנותיה לבגדים ולריקוד, הדמות הראשית בסיפור הייתה בתחילה ילדה אך היא עבדה בשיתוף עם האמנית הלן קרייג, קרייג ציירה עכברה והציורים מצאו חן בעיני הולברד וכך שונתה הדמות מילדה לעכברה. ב-2002 עובד הספר לסדרת טלוויזיה.
ב-2006 הוזמנה למסיבת יום הולדתה של המלכה אליזבת שנערכה בארמון בקינגהאם.
היא דוברת אנגלית, צרפתית ואיטלקית.
רובה בריחי

צלף מתפעל רובה צלפים בריחי M40A3 הנמצא בשירות חיל הנחתים האמריקני. מנגנון הפעולה הבריחי מאפשר דיוק רב יותר.
רובה צלפים M24 SWS המבוסס על רמינגטון מודל 700 בריחי הוא רובה אמין ומדויק מאוד (דיוק של חצי דקת קשת).
הבארט MRAD הוא רובה צלפים מודרני ועדיין נותר נאמן למכלול הבריחי המאפשר דיוק גבוה (0.5–0.35 דקת קשת)
רובה בריחי (באנגלית: Bolt-action rifle) הוא סוג של רובה שמנגנון הטעינה שלו הוא מסוג ירי-בודד המופעל באופן ידני על ידי היורה. כדי לרוקן את בית הבליעה על המפעיל למשוך בריח לאחור, וכדי לגרוף כדור ממחסנית הרובה לתוך בית הבליעה עליו לדחוף אותו קדימה. לפני הירי יש לנעול את הבריח למקומו מאחורי הכדור, כדי שיישאר שם ולא יזוז בעקבות רתע הירי.
מנגנון הפעולה הבריחי נמצא בשימוש גם באקדחים.
היסטוריה

בגלגולם הראשון, הייתה טעינת הרובים מתבצעת דרך קצה הקנה ממנו נורים הקליעים. המפעיל היה צריך לדחוס אבק שרפה בכמות מדודה לתוך הקנה ולדחוס אותו בעזרת חוטר, ולאחר מכן לדחוף את הקליע לקנה עד לתחילתו. אולם מתחילת המאה ה-19, החלו לייצר רובים בריחיים ונעשה בהם שימוש כרובי שירות בצבאות רבים בשתי מלחמות העולם. כבר באמצע מלחמת העולם השנייה התחילו הנאצים להשתמש בנשק שאינו בריחי (StG44) וכעבור זמן הוחלפו הרובים הבריחיים לגמרי על ידי רובים חצי-אוטומטיים, בהם טעינת הכדור הבא לאחר הירי מתבצעת בצורה אוטומטית, ורובים אוטומטיים, בהם מתאפשר אף ירי של צרור בלחיצת אחת על ההדק.
שימוש בהווה

יתרונות הרובה הבריחי הם: אמינות ופשטות, דיוק פוטנציאלי ומשקל ועלות נמוכים. חסרונו הוא קצב האש, הנמוך יחסית לרובים בעלי מנגנון הפעלה מתקדם יותר. נתונים אלה הופכים את הרובה הבריחי למועדף כרובה צלפים: לציד, לצליפה צבאית ומשטרתית וכתחביב. רובי הצלפים הבריחיים נחשבים לרובי הצלפים המדויקים ביותר.
אופן הפעולה

הרובה הבריחי נטען מהקצה האחורי של הקנה. הבריח הוא חלק מרכזי במכלול שאחראי על דחיפת הכדור לבית הבליעה לשם ביצוע ירי. לפני הירי יש לשחרר את נעילת הבריח, לרוב על ידי סיבובו בעזרת ידית קטנה שמחוברת אליו, ולמשכו לאחור ולפנים כדי להכניס כדור ראשון לבית הבליעה. לאחר מכן נועלים את הבריח, באמצעות סיבוב הידית בחזרה לתוך חריץ ייעודי במעצה הנשק, על מנת שהגזים הנוצרים בעת הירי לא ייפלטו אחורה לכיוון היורה, אלא ינוצלו במלואם לדחיפת הקליע קדימה דרך הקנה מה שמגביר את מהירות הקליע וכתוצאה מכך את הדיוק בפגיעה במטרה.
לאחר הירי, מסובבים את הבריח כדי לשחרר את נעילתו, ומושכים אותו לאחור כדי לרוקן את בית הבליעה. לאחר מכן דוחפים אותו קדימה כדי לגרוף לבית הבליעה כדור מהמחסנית ולבצע ירי נוסף, ונועלים שוב את הבריח.
לקריאה נוספת

רובה צלפים
טנגו 51
רמינגטון M24
הערות שוליים

↑  חיסל פעיל דאע"ש ממרחק 2.5 ק"מ - באמצעות הרובה טוב בעולם, באתר ‏מאקו‏, 22 במאי 2017
↑  הסבר מפורט יותר על יתרונות הנשק הבריחי
רולף רוסלאו

| --- | --- |

 לידה:  18 בינואר 1982 (בן 42) טרטו 
 מוקד פעילות:  אסטוניה 
 מקום לימודים:  Hugo Treffner Gymnasium 
 סוגה:  מוזיקת פופ 
 שפה מועדפת:  אסטונית 
 
רולף רוסלאו הידוע גם בשם הבמה שלו רולף ג'וניור (Rolf Junior) (באסטונית: Rolf Roosalu; נולד ב-18 בינואר 1982) הוא זמר אסטוני.
ביוגרפיה

רוסלאו נולד בטרטו, ב-1993 התפרסם כששיחק במחזמר אולבר!.
ב-2002 השתתף בתחרות המוזיקה "Fizz Superstar", ב-2003 השתתף ב-Kaks takti ette, תוכנית כישרונות של הטלוויזיה האסטונית הציבורית.
ב-2008 הוציא את האלבום הראשון שלו וב-2009 הוציא את אלבומו השני.
הוא השתתף בין היתר במחזות הזמר קאטס, תהילה המבוססת על הסרט, דון קישוט, מיס סייגון וסיפור הפרברים,
ב-2011 ייצג את אסטוניה באירוע המוזיקה "EuroVoice".
ב-2013 השתתף בתוכנית "Su nägu kõlab tuttavalt" בערוץ TV3.
הוא ניסה מספר פעמים לייצג את אסטוניה באירוויזיון, ב-2010 ו-2013 שימש כמציג הניקוד האסטוני.
רולפינג

רולפינג (באנגלית: Rolfing) הידועה גם בשם אינטגרציה מבנית, היא שיטת טיפול בתחום הרפואה המשלימה, אשר באמצעות סדרה של מניפולציות על רקמת המעטפת של השרירים, מנסה להחזיר את האיזון הטבעי של הגוף.
השם רולפינג נגזר משמה של אידה רולף (1896‏-1979), אשר פיתחה את השיטה בשנות החמישים המוקדמות. לשיטה אין בסיס הוכחות מוצק, ואין ספרות מחקרית התומכת ביעילות השיטה.
רולף, בעלת תואר דוקטור בביוכימיה מאוניברסיטת קולומביה, חיפשה פתרונות רפואיים עבור בעיות גופניות שמקורן במבנה הגוף. הרקע המדעי שלה, יחד עם סקרנותה, הובילו אותה להבנת חשיבותו של המבנה הגופני לבריאות האדם.
ד"ר רולף פיתחה את שיטת הטיפול, אותה כינתה "אינטגרציה מבנית של גוף האדם". תלמידיה וממשיכי דרכה כינו את השיטה "רולפינג".
לפי רולף, כוח הכבידה הפועל על גופנו משפיע על רקמות החיבור הרכות שעוטפות את איברי הגוף. גם טראומות נפשיות וזעזועים גופניים משפיעים עליהן ומכאן על היציבה ועל הבריאות הכללית. השיטה שואפת לייצב את הגוף בקו ישר, כיוון שהאדם הוא בעל החיים היחיד ההולך זקוף, ככל שכיווני הגוף מתרחקים מן הקו המרכזי, נוצר צורך בהפעלת קבוצות שרירים נוספות המונעות ממנו ליפול. רולף טענה שהיחס בין חוסר איזון, מתח שרירי וכאב כרוני יכול להתאזן מחדש בעזרת התערבות האינטגרציה המבנית, ואיזון נכון ביחס לכוח המשיכה משפר את יכולת התנועה של האדם.
תהליך העבודה הבסיסי בנוי מעשרה מפגשי עבודה. כל מפגש בנוי בדרך כלל כהמשך למפגש הקודם. בכל מפגש משחרר המטפל את הרקמות על ידי הנעה ומאפשר לגוף להחזיר אותן מחדש למקום נכון יותר.
בשנת 1971 בעיר בולדר שבקולורדו הוקם מכון רולף, המרכז את הפעילות במחקר ובהסמכת מטפלים.
הערות שוליים

↑  Jacobson E (Oct 2011) "Structural integration, an alternative method of manual therapy and sensorimotor education". J Altern Complement Ther (10):891-899
↑  Jones TA (בנובמבר  2004). "Rolfing" (PDF). Phys Med Rehabil Clin N Am. 15 (4): 799–809, vi. doi:10.1016/j.pmr.2004.03.008. PMID 15458753. {{cite journal}}:  (עזרה)
| --- | --- |
בקרת זהויות :  NLI: 987007543598805171  BnF: cb119991752 (data)  GND: 4115784-9  LCCN: sh85114864  NKC: ph202525 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קליש נאת' קתג'ו

קליש נאת' קתג'ו (בהינדי: कैलाश नाथ काटजू;‏ 17 ביולי 1887 – 17 בפברואר 1968) היה משפטן ופוליטיקאי הודי שכיהן כמושל אוריסה ומערב בנגל, ראש השרים של מאדהיה פרדש וכשר הפנים ושר ההגנה בממשלת הודו.
ביוגרפיה

קליש נאת' קתג'ו נולד ב-17 ביולי 1887 בג'הור (אנ'), מדינה נסיכותית בראג' הבריטי (היום כלולה במאדהיה פרדש, הודו), למשפחה ברהמינית-קשמירית.
ב-1905 החל ללמוד משפטים באללהבד, וב-1908 החל בעריכת דין בקאנפור. ב-1914 שב לאללהבד, כשהוא מקבל תואר דוקטור במשפטים ב-1919.
ב-1935 מונה לראש הוועדה המוניפאלית באללהאבאד ב-1937 מונה קתג'ו לשר המשפטים בממשלת המחוזות המאוחדים (היום אוטר פרדש) שהוקמה על ידי הקונגרס הלאומי ההודי. כיהן בתפקיד עד 1939.
קתג'ו נאסר ונגזרו עליו 18 חודשי מאסר ב-1940 בעקבות מעורבותו בתנועת העצמאות ההודית. הוא נכלא בשנית ב-1942 בעקבות מעורבותו בתנועת צאו מהודו. שוחרר באפריל 1943 בעקבות בריאות רופפת.
בפברואר 1946 חזר קתג'ו לאספה המחוקקת של המחוזות המאוחדים וב-31 במרץ 1946 מונה קתג'ו בשנית לשר המשפטים, לצד מספר תיקים נוספים (עד 1947). לאחר תקופה בממשלת אוטר פרדש מונה למושל אוריסה (אוגוסט 1947 – יוני 1948) ולאחר מכן למושל מערב בנגל (יוני 1948 – נובמבר 1951).
קתג'ו נבחר על ידי האספה המחוקקת של המחוזות המאוחדים לאספה החוקתית של הודו, וב־1952, בבחירות הראשונות שנערכו בהודו לאחר עצמאותה, נבחר בלוק סבהה בבחירות הראשונות אליו. קתג'ו מונה לשר הפנים ולשר המשפטים (1951 – 1955) וככשר ההגנה (1955–1957) בממשלת נהרו השנייה.
ב-1957 עבר לכהן כראש השרים של מאדהיה פרדש, תפקיד בו החזיק עד 1962.
קתג'ו נפטר ב-17 בפברואר 1968 באללהאבאד.
פרסומים

Kailash Nath Katju, Prohibition, The Indian Journal of Political Science vol. 1, no. 3, עמ' 333–348‏, JSTOR 42742947
הערות שוליים

1 2 3  K. N. Katju passes away, The Indian Express, ‏18 בפברואר 1968 (באנגלית)
↑  Dr. K. N. Katjo Releasd, The Indian Express, ‏19 באפריל 1943 (באנגלית)
↑  Victorious march of congress in U.P., The Indian Express, ‏7 בפברואר 1946 (באנגלית)
↑  Congress Ministery Formed In U. P., The Indian Express, ‏2 באפריל 1946 (באנגלית)
| --- | --- |
בקרת זהויות :  BnF: cb12447779v (data)  GND: 1045768278  ISNI: 0000 0000 3935 9580  LCCN: nb2001018314  SUDOC: 033629269  Trove: 1059327  VIAF: 70892790   WorldCat (עם VIAF): 70892790
קניין אגב

| --- | --- |
 מקרא:  דברי הימים ב', כ"א, ג'
 תלמוד בבלי:  מסכת קידושין, דף כ"ז, עמוד א'  מסכת בבא בתרא, דף מ"ד  מסכת בבא קמא, דף ק"ד, עמוד ב'  מסכת גיטין, דף כ"ב, עמוד ב'
 משנה תורה:  שולחן ערוך, חושן משפט, סימן ר"ב
 
קניין אגב הוא אחת הדרכים לקניית מיטלטלין על פי ההלכה. קניין זה מתבצע כאשר מקנים קרקע, באחת מאופני ההקנאה של קרקע (כסף, שטר או חזקה), ומקנים לקונה גם מיטלטלים – אגב הקניין של הקרקע, ומכאן שמו קניין אגב.
מקור הדין

קנין אגב נלמד מהפסוק ”וַיִּתֵּן לָהֶם אֲבִיהֶם מַתָּנוֹת רַבּוֹת לְכֶסֶף וּלְזָהָב וּלְמִגְדָּנוֹת עִם עָרֵי מְצֻרוֹת בִּיהוּדָה” (דברי הימים ב', כ"א, ג').
הראשונים נחלקו האם הפסוק הוא באמת המקור לדין (ולכן הוא מחייב מדאורייתא), או שהוא רק "אסמכתא" (הוכחה שנהגו כך גם בזמן התנ"ך), ולכן רמת החיוב בו היא מדרבנן. לדעת הרשב"א והרא"ש קניין אגב הוא מדרבנן, אך לדעת הריטב"א מקור קניין אגב הוא מהתורה.
פרטי הדין > צבורים

בסוגיית הגמרא, נידונה השאלה האם יש צורך שהמיטלטלים הנקנים עם הקרקע יהיו צבורים בתוכה, דהיינו שיהיו על גבה. להלכה נפסק בגמרא שקניין אגב יועיל גם כאשר המטלטלים נמצאים במקום אחר.
פרטי הדין > נוסח האמירה

הנוסח הטוב ביותר לומר בקניין אגב הוא "קנה המטלטלים אגב הקרקע". אם אמר "קנה המטלטלים עם הקרקע" נחלקו הראשונים אם מועיל הקניין.
ביסוד המחלוקת עומד הדין שצורת קניין אגב הוא שבאמצעות הקניין שעושה בקרקע (כסף, שטר או חזקה) נקנית הקרקע ואגב הקרקע נקנים המטלטלים, אך מעשה הקניין עצמו, אינו יכול להקנות את המטלטלים. לכן לדעת רש"י כשאמר "עם" משמע שרוצה שהמטלטלים יקנו באמצעות מעשה הקניין כמו הקרקע וזה לא מועיל, אבל לדעת המאירי גם המילה "עם" יכולה להתפרש כמו "אגב" ולכן הקניין חל.
הרמב"ם פסק שרק כאשר המיטלטלים לא צבורים בקרקע יש צורך לומר במפורש שהם ייקנו אגבה, אולם אם הם צבורים אין הכרח בכך. הראב"ד בהשגותיו חלק על דבריו וטען שבכל מקרה יש צורך באמירת "אגב".
לקריאה נוספת

הערך "אגב" באנציקלופדיה התלמודית, כרך א'
אושרי ורהפטיג, "קניין אגב", מישרים א (תשס"ב), עמ' 125–145, באתר ספריית אסיף.
ארז אדלר, "קניין אגב - אחד או שניים", מדברה (תשפ"ג), עמ' 103–114.
הערות שוליים

↑  תלמוד בבלי, מסכת קידושין, דף כ"ו, עמוד א'
↑  על תלמוד בבלי, מסכת בבא קמא, דף י"ב, עמוד א'
↑  על תלמוד בבלי, מסכת קידושין, דף כ"ז, עמוד ב'
↑  פירוש רש"י לתלמוד על תלמוד בבלי, מסכת קידושין, דף כ"ז, עמוד ב'
↑  מאירי על תלמוד בבלי, מסכת קידושין, דף כ"ז, עמוד ב'
↑  משנה תורה לרמב"ם, ספר קנין, הלכות מכירה, פרק ג', הלכות ח'–ט'
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
רובה בראונינג אוטומטי

| --- | --- |

רובה בראונינג אוטומטי
 מידע כללי
 סוג:  רובה אוטומטי
 נגזרות:  M1918A1 ,M1918A2 ,M1922
 תכנון:  ג'ון בראונינג, 1917
 מדינה מייצרת:  ארצות הברית 
 יצרן:  קולט
 מעצב:  ג'ון בראונינג 
 תקופת השימוש:  1918–1970 (כ־52 שנים) 
 מלחמות:  מלחמת העולם הראשונה, מלחמת העולם השנייה, מלחמת וייטנאם
 יחידות שיוצרו:  +100,000
 מידע טכני
 קליבר:  0.30 אינץ' (7.62 מ"מ) (‎.30-06 ספרינגפילד)
 פעולה:  רתע
 הזנה:  מחסנית של 20 כדורים
 כוונות:  ברזל
 אורך קנה:  610 מ"מ (24 אינץ')
 משקל ריק:  7.2–8.8 ק"ג
 קצב אש:  300–650 כדורים לדקה
 
רובה בראונינג אוטומטי (באנגלית: Browning Automatic Rifle, או בראשי תיבות: BAR) היא משפחה של רובים אוטומטיים ומכונות ירייה קלות שהיו בשימוש צבא ארצות הברית וצבאות אחרים במהלך המאה ה-20.
הרובה הראשון בסדרה עוצב בשנת 1917 על ידי מעצב הנשק ג'ון בראונינג כחלופה לרובה הצרפתי Chauchat (שו שואו) ולרובה ה-M1909.
היסטוריה ועיצוב

כשכוחות ארצות הברית נכנסו לזירת המלחמה באירופה במהלך מלחמת העולם הראשונה הם הוצבו בצרפת. כצבא בעל ניסיון מלחמתי מועט יחסית הכוחות האמריקאים בצרפת חומשו עם מקלעי השו שואו וה-M1909 הצרפתיים הקלים.
מקלעי השו שואו הוכחו כמקלעים בלתי אמינים, הם היו בעלי עיצוב רע שמאפיניו הבולטים הם חורים במחסנית הקשה יחסית להטענה על מנת לראות כמה קליעים נשארו שכתוצאה מהם המחסנית התמלאה בחול ואבק ולכן אי היה ניתן לירות אפילו פעם אחת במקלע זה בלי שיהיה בו מעצור והוא יתקע.
בגלל הקושי הרב בתפעול המקלעים החלה בארצות הברית תוכנית ליצור מקלעים הן כבדים והן קלים ובהם הM1917 הכבד המקורר על ידי מים והרובה האוטומטי של בראונינג (BAR) הקל, שיועד כנשק אוטומטי אישי בעל יכולת לירות גם אש חצי אוטומטית, ולמעשה היה רובה אוטומטי - מושג חדש אז. ל-BAR היו גרסאות שונות והוא יוצא למספר גדול יחסית של מדינות, השימוש בו נעשה בהרבה עימותים ממלחמת העולם ה-1 שבזמנה הוא נוצר, אך זכה לשימוש מועט בה בגלל העובדה שהרובה אומץ לקראת סוף המלחמה, ועד תחילת מלחמת וייטנאם (בו השתמש בקנה מידה מוגבל צבא דרום וייטנאם). ה-BAR גם כן היה בשימוש אצל זוג הפושעים המפורסמים בוני וקלייד בשנות השלושים, קלייד גנב מקלע מסוג זה ממחסן נשק של המשמר הלאומי וקיצר את הנשק (את הקנה וחלק קטן של הקת) גרסה זו נקראה Barrow Scattergun (רובה הציד של ברואו) ע"ש קלייד ששם משפחתו היה ברואו (Barrow - מריצה).
ה-BAR השתמש בהדף הגזים הנורים ממנו לירי חזק יותר, הוא צויד בתחמושת 7.62X63 מ"מ במחסנית ניתקת של 20 קליעים (40 בגרסת נ"מ קלה),משקלו של המקלע נע בין 7.3 ל-8.6 ק"ג תלוי בדגם.
תפקיד הרובה האוטומטי

מלכתחילה ה-BAR תוכנן להיות נשק אישי הממלא את תפקיד הרובה האוטומטי, כלומר רובה שיש באפשרותו לבחור בין שני מצבי ירי - אוטומטי מלא וחצי אוטומטי מה שהיה מושג חדש אז. שני הרובים המובילים בתחום זה היו ההואוט (HOUT) הקנדי שלא נכנס ליצור וה-BAR האמריקאי. למרות תפקידו המיועד ה-BAR דווקא זכה לשימוש כמקלע קל (שעוצב כנשק תקיפה כיתתי) בגלל משקלו הכבד,  שגם לכך שהנשק לא התאים לתפקיד הרובה האוטומטי. עם זאת, קיבולת מחסניתו בת 20 הכדורים, המועטה יחסית, הקשתה על שימוש חדש זה.
גרסאות

לרובה הבראונינג נוצרו גרסאות שונות בארצות שונות.
גרסאות > FN Mle 1930

FN Mle 1930 (או גם FN Model D) הוא מקלע קל בלגי תוצרת חברת FN Herstal. המקלע נוצר בשנת 1930, ונכנס לשירות עד לסוף שנות ה-40. נעשה שימוש ברובה בעיקר על ידי בריטניה בזמן מלחמת העולם השנייה, הם התקינו אותו בעיקר על מטוסים וספינות קרב קטנות.
הפיתוח של המקלע העושה שימוש בתחמושת 7.65x53mm נעשה ברישיון, על בסיס Colt Automatic Machine Rifle, Model 1925 (R 75), תוך פיתוח שסתום גזים שונה.
המקלע נחשב למכונת ירייה אף על פי כך שהוא בעל מחסנית ולא בעל שרשרת כדורים, וגם בעל רתע נמוך מזה של מכונות ירייה.
ב-1932 יצא פיתוח משופר שנקרא FN Mle D, וממנו פותח אחרי מלחמת העולם השנייה דגם DA1 העושה שימוש בתחמושת נאט"ו 7.62×51mm.
ארצות הברית ארצות הברית
בריטניה בריטניה
בלגיה בלגיה
הערות שוליים

↑  הדף של הנשק באתר World Guns (באנגלית)
| --- | --- |
בקרת זהויות :  NLI: 987007292432805171  LCCN: sh85017270
רולף קרלס

| --- | --- |

 לידה:  29 במאי 1885 רוסטוק, הקיסרות הגרמנית הקיסרות הגרמנית
 נהרג:  29 באפריל 1945 (בגיל 59) באד אולדסלו, גרמניה הנאצית גרמניה הנאצית
 מדינה:  גרמניה 
 השתייכות:  הצי הגרמני הקיסרי הצי הגרמני הקיסרי   רייכסמרינה רייכסמרינה   קריגסמרינה קריגסמרינה
 תקופת הפעילות:  1903–1943 (כ־40 שנה)
 דרגה:   גנרל-אדמירל
 פעולות ומבצעים
 מלחמת העולם הראשונה  מלחמת האזרחים הספרדית  מלחמת העולם השנייה
 עיטורים
 צלב האבירים של צלב הברזל  מסדר אוסמאני  אבזם צלב הברזל  מסדר הכתר  מסדר צלב החירות  כוכב גליפולי  Medalla de la Campaña  מדליית אימטיאז  אביר הצלב הגדול של מסדר הכתר האיטלקי  מסדר ההצטיינות של הרפובליקה ההונגרית  Order of Medawya  מסדר הכבוד הצבאי הבולגרי  הצלב הספרדי  מסדר הוורד הלבן של פינלנד  הצלב הגרמני בזהב  Crosses of Naval Merit  Cross of Honor for the survivors of German Spain fighters  צלב הכבוד  מדליית הסודטים  מדליית השירות הארוך בוורמכט  הצלב הגרמני 
 
רולף קרלס (בגרמנית: Rolf Carls;‏ 29 במאי 1885 – 29 באפריל 1945) היה אדמירל גרמני במלחמת העולם השנייה.
ביוגרפיה

קרלס נולד ברוסטוק ב-29 במאי 1885. ב-1903 הוא התגייס לצי הקיסרי הגרמני, ואת הכשרתו הבסיסית קיבל על האנייה "שטיין". ב-1905 הועבר לשייטת הגרמנית שהוצבה בסין, וב-28 בספטמבר 1906 הועלה לדרגת לויטננט צור זי. לאחר מכן שרת על האנייה "הנסיך ביסמרק" ואז על הטרפדת "טאקו". ב-1907 חזר לגרמניה, ועם פרוץ מלחמת העולם הראשונה הוצב כקפיטן-לויטננט על הסיירת הקלה "ברסלאו". סיירת זו הייתה חלק מ"פלגת הים התיכון" בפיקודו של וילהלם סושון. עם פרוץ המלחמה הייתה הפלגה לכודה בים התיכון, ועשתה מאמצים להימלט מהצי הבריטי. הממשלה הגרמנית הצליחה לשכנע את האימפריה העות'מאנית לפתוח את הדרדנלים בפני הספינות וכדי לעקוף את הנייטרליות הטורקית, העניקו הגרמנים את האוניות במתנה לטורקיה. האניות הניפו את הדגל הטורקי, אך הצוותים הגרמניים המשיכו להפעילן וסושון המשיך לפקד עליהן. קרלס קיבל מהעות'מאנים את אות מסדר אוסמאני דרגה רביעית. באמצע ינואר 1917 הוא הועבר חזרה לגרמניה, וב-15 באפריל של אותה שנה הועבר לכוח הצוללות. במהלך 1918 הוא פיקד על הצוללות "U 9" ו-"U 124".
עם סיום המלחמה ופיזורו של הצי הקיסרי, הצטרף קרלס אל הרייכסמרינה. באוקטובר 1928 הוא מונה לראש מחלקת ההדרכה של הצי, וב-27 בספטמבר 1932 מונה למפקד אוניית הקו "הסן". בדצמבר 1936 הוא מונה למפקד הצי (Flottenchef) - התפקיד השלישי במעלתו בצי הגרמני, המקביל למפקד צי הבית (Home Fleet) בצי הבריטי. במקביל, בספטמבר 1937, במהלך מלחמת האזרחים הספרדית, הוא פיקד על כוח אוניות גרמניות מול חופי ספרד. בנובמבר 1938 הועבר התפקיד של מפקד הצי להרמן בהם, וקרלס מונה למפקד בסיס הצי הים הבלטי. בעקבות פרישתו של קונרד אלברכט ב-1939, ירש אותו קרלס כמפקד קבוצת הצי מזרח. הוא השתתף בתכנון מבצע וסריבונג - הפלישה לנורווגיה, ובאוגוסט 1940 הופקד גם על הניהול המבצעי של כוחות הצי הגרמניים בדנמרק. בסתיו 1941 פיקד על כוחות הצי שהשתתפו במבצע ברברוסה וכבשו את האיים הבלטיים.
ב-31 במאי 1943 פרש קרלס משירות פעיל, לאחר שהיטלר דחה את מועמדותו כמפקד הקריגסמרינה במקום אריך רדר, והעדיף למנות את קרל דניץ הצעיר יותר. לאחר פרישתו בחר להיכנס לפוליטיקה, ומונה לממלא מקומו של מנהל מחוז סטורמרן. משרדו היה בהתחלה בהמבורג-ונדסבק, אך היה עליו לעבור לבאד אולדסלו בעקבות התגברות ההפצצות של בעלות הברית. פחות משבועיים לפני תום המלחמה, העיר הופצצה על ידי 300 מפציצים של בעלות הברית ב-24 באפריל 1945. בהפצצה זו נגרמו למעלה מ-700 מקרי מוות (ברובם המכריע של האזרחים, כולל פליטים רבים) קרלס עצמו נהרג במרתף בית הספר עם עוד 29 אנשים. הוא היה בן 59 במותו
קמרון קרטר-ויקרס

קמרון רוברט קרטר-ויקרס (באנגלית: Cameron Robert Carter-Vickers; נולד ב-31 בדצמבר 1997 בסאות'אנד-און-סי שבאנגליה) הוא כדורגלן אמריקאי המשחק בעמדת הבלם בקבוצת סלטיק מליגת העל הסקוטית ובנבחרת ארצות הברית.